Školska godina 2016./2017.

Nastavna godina je započela u ponedjeljak 5. rujna 2016. god., a završila u srijedu 14. lipnja 2017. god. Škola je na kraju školske godine ima 158 učenika, od toga 76 djevojčica. Nastava se odvijala u prijepodnevnoj smjeni, a ostvareno je 179 radnih dana od čega 178 nastavnih.

Broj učenika po školama:

matična škola:

1.raz. 9 od toga 5 djevojčica 5.raz. 11 od toga 5 djevojčica

2.raz. 8 od toga 7 djevojčica 6.raz. 22 od toga 11 djevojčica

3.raz. 6 od toga 3 djevojčice 7.raz. 18 od toga 8 djevojčica

4.raz. 6 od toga 4 djevojčice 8.raz. 17 od toga 7 djevojčica

PŠ Belaj

1.raz. 15 od toga 4 djevojčice 3.raz. 10 od toga 4 djevojčice

2.raz. 16 od toga 10 djevojčica 4.raz. 11 od toga 5 djevojčica

PŠ Leskovac Barilovićki

1.raz. 1 od toga 1 djevojčica 3.raz. 0 od toga 0 djevojčica

2.raz. 3 od toga 1 djevojčica 4.raz. 2 od toga 1 djevojčica

PŠ Siča

1.raz. 0 od toga 0 djevojčica 3.raz. 0 od toga 0 djevojčica

2.raz. 0 od toga 0 djevojčica 4.raz. 2 od toga 0 djevojčice

Učitelji/učiteljice u ovoj školskoj godini bili su:

|  |  |  |
| --- | --- | --- |
| Ime i  prezime | Zvanje | Predmet koji predaje |
| Barica Banjavčić | Dipl.uč. raz.nastave, pojačana  matematika | Razredna nastava, 4.raz. Belaj |
| Marijana Bosiljevac | Učiteljica raz.nastave | Razredna nastava, 1. raz. Belaj |
| Nada Višal | Dipl.uč. raz.nastave, pojačan  hrvatski jezik | Razredna nastava, Belaj 2. raz. |
| Renato Ilić | Učitelj raz.nastave | Razredna nastava, 3.raz. Belaj |
| Anka  Grman | Dipl.uč. raz.nastave, pojačana  informatika, učiteljica savjetnica | Razredna nastava, 1. i 3. raz.  Barilović |
| Danijela Zatezalo | Dipl.uč. raz.nastave, pojačano  prirodoslovlje | Razredna nastava 2. i 4. raz. Barilović |
| Lidija Gojak Pavlić | Dipl.uč.raz.nastave, pojačana  geografija i informatika | Razredna nastava, 1., 2. i 4. raz. Leskovac Barilovićki |
| Maja Pignar- Mijović | Dipl.uč. raz.nastave, pojačan  hrvatski jezik | Razredna nastava, Siča, 4. raz. |
| Mirjana Vranić-Šušlje | Dipl.uč. raz.nastave, pojačan  hrvatski jezik | Hrvatski jezik |
| Nevenka Mikulić | Dipl.uč. raz.nastave, pojačana likovna kultura | Likovna kultura |
| Duško  Gvozdić | Prof.glazbene kulture | Glazbena  kultura |
| Karolina Čorak/ Petra Poljak, zamjena | Dipl.uč. raz.nastave, pojačan  engleski jezik | Engleski jezik, 5. i 8. razred,  Belaj i Barilović 1.- 4.raz. |
| Kristinu Cindrić Banović | Dipl.uč.raz.nastave  pojačan engleski jezik | Engleski jezik 6. i 7. raz.  Leskovac Bar. i Siča |
| Jelena Rimay | Profesor talijanskog i španjolskog jezika i književnosti | Talijanski jezik, 5., 6. i 7. raz. |
| Daria Peraković | Dipl.uč.raz.nastave  pojačan njemački jezik | Njemački jezik, 4. do 8. razred |
| Ivana Tuškan Mihalić | Dipl.uč.raz.nastave  pojačana matematika | Matematika |
| Darko  Cerjanec | Dipl.ing.biologije, PPO  Doktor znanosti | Priroda i  biologija |
| Željka  Obrovac | Dipl.ing. prehramb. tehnologije  PPO/ učiteljica mentorica | Kemija |
| Zrinko Bahorić | Magistar fizike i geofizike | Fizika |
| Anita Paranos | Profesor povijesti | Povijest |
| Patris Šuper | Dipl geograf | Geografija |
| Predrag Novković Mihalić | Dipl.ing. prometa, PPO | Tehnička kultura |
| Robert Magdić/Mislav Žirovčić | Prof kineziologije/Magistar kineziologije | TZK |
| Jure Gagić | Diplomirani teolog | Vjeronauk, matična škola i Siča |
| Dubravka Beljan | Teolog | Vjeronauk, Belaj i Leskovac |
| Mario Zovkić | Dipl.uč. raz.nastave, pojačana  informatika | Informatika |

Pripravnici: stručno osposobljavanje bez zasnivanja radnog odnosa

|  |  |  |  |
| --- | --- | --- | --- |
| Ime i  prezime | Zvanje | Predmet koji predaje | Mentor |
| Sanja Bišćan | Magistra edukacije hrvatskog jezika i književnosti | Hrvatski jezik | Mirjana Vranić Šušlje |

Stručne suradnice:

|  |  |  |
| --- | --- | --- |
| Ime i prezime | Zvanje | Stručna suradnica |
| Branka Dojčinović | Diplomirana knjižničarka | knjižničarka |
| Dejana Kirinčić | Diplomirana socijalna radnica | socijalna radnica |

Ravnateljica:

|  |  |  |
| --- | --- | --- |
| Ime i prezime | Struka | Radno mjesto |
| Vesna Car | Dipl.uč.raz.nastave, pojačana  matematika | Ravnateljica |

Ostali djelatnici:

|  |  |  |
| --- | --- | --- |
| Ime i prezime | Struka | Radno mjesto |
| Snježana Štefanac | Diplomirana pravnica | Tajnica |
| Sanja Zetović-Dujmović | Ekonomistica | Voditeljica računovodstva |
| Ivana Marčac | Kuharica | Kuharica |
| Juraj Štefanac | Tehničar za strojeve | Domar-ložač-vozač |
| Đurđica Banjavčić | NKV radnica | Spremačica |
| Jadranka Bosiljevac | NKV radnica | Spremačica |
| Ankica Bošnjak | Struč. radnica za izradu odjeće | Spremačica |
| Goran Maglić | Konobar | Spremač |

Na zamjeni su kraće vrijeme radili i :

Maja Maglić – zamjena za Ankicu Bošnjak

Gordana Štefanac – zamjena za Jadranku Bosiljevac

Iva Sertić – zamjena za Maju Pignar Mijović

Josip Novosel – zamjena za Predraga Novkovića Mihalića i učitelj predškole

Maja Bosiljevac – zamjena za Marijanu Bosiljevac

Ove školske godine asistentica Ivanu Viktoru Novoselu bila je Antonia Banović.

Na kraju nastavne godine pozitivno je ocijenjeno 149 učenika, a 9 je učenika upućeno na dopunski rad. Jedna učenica se ispisala tokom školske godine zbog odlaska u Njemačku i nije završila razred.

Nakon dopunskog rada iz matematike i hrvatskog jezika pozitivno je ocijenjeno 7 učenika, a 2 učenika su upućena na popravni ispit, jedna učenica iz matematike i hrvatskog jezika i jedan učenik iz matematike.

Na popravnom ispitu oboje učenika je ocijenjeno pozitivno.

**Na kraju školske godine svih 158 učenika je pozitivno ocijenjeno.**

Od prvog do četvrtog razreda ima 65 odlična učenika, 22 vrlo dobra i 2 dobra učenika.

Od petog do osmog razreda ima 26 odličnih učenika, 27 vrlo dobrih i 16 dobrih učenika.

Učenici su tijekom školske godine izostali 5607 sati opravdano i 1 sat neopravdano ili 35 sati po učeniku.

Pohvaljeno je 52 učenika i nagrađeno 27 učenika. Od 5. – 8. razreda 5 učenika je dobilo pedagošku mjeru ukor, a 1 pisanu opomenu.

Uzorno se vladalo 142 učenika, dobro 13, a 3 loše.

Izbornu nastavu iz rimokatoličkog vjeronauka polazilo je 155 učenika, njemački jezik 39 učenika, talijanski jezik 13 učenika, informatiku je polazilo 68 učenika, a izbornu nastavu tehničke kulture je polazilo 4 učenika.

Dopunsku nastavu polazili su iz hrvatskog jezika, matematike, engleskog jezika i kemije, a dodatnu nastavu iz hrvatskog jezika, matematike, engleskog jezika i njemačkog jezika.

Od izvannastavnih aktivnosti učenici su bili uključeni u dramske, likovne i recitatorske grupe, Glazbeno plesnu grupu, Igraonicu njemačkog jezika i talijanskog jezika, Gimnastiku, Učeničku zadrugu Barilko, Pjevački zbor, Mlade knjižničare, Globe program, Eko grupu, Informatičku grupu, Vjeronaučnu grupu, Likovnu grupu, Povijesnu grupu.

Učenici su aktivni i u izvanškolskim aktivnostima: DVD Barilović, zatim u kudovima Barilović i Vinčica, Glazbenoj školi Karlovac, Stolno teniskom klubu Aquaestil, NK Karlovac i Duga Resa, Taekwondo klubu Karlovac, Dječjem zboru Zorica, Šahovskom klubu Duga Resa, Športskoj udruzi "Plavi Zmaj" Duga Resa, ministrantima, Klubu športskih ribolovaca "korana", Lingua centru i Gimnastičkom klubu Filip Kok - "Fićo" .

Učenici su išli na terensku nastavu u Zadar i Nin, osmaši na terensku nastava u Vukovar i završnu ekskurzija u Orebić,Dubrovnik i Korčulu. Školu u prirodi u Selcu za učenike četvrtih razreda vodile su Barica Banjavčić i Maja Pignar Mijović. Osmaši su posjetili Tvornicu kliznih ležajeva u poduzetničkoj zoni u Maloj Švarči s ciljem upoznavanja zanimanja CNC operatera, tokara, ljevača, glodača, inženjera strojarstva. Organizirane su Terenske nastava u Zagreb (posjet ZOO, Cinestar, Avenue Mall, projekcija filma Ledeno doba: Veliki udar, razgledavanje Adventa), terenske nastave u Karlovac (akvarij, stara gradska jezgra, muzej, stari grad Dubovac, Nacionalno svetište svetog Josipa, Gradski muzej Karlovac, Aquatika Karlovac, Šumarska škola Karlovac (Arboretum, Hidrometerološka postaja, zanimanja i programi Škole). Učenici 7. i 8.razreda su posjetili Veleučilište u Karlovcugdje je održano predavanju na temu Kako planirati kućni budžet i spriječiti zaduživanje. Učenici su prisustvovali misi povodom blagdana sv. Josipa i Dana općine.

U školi su održane besplatne predstave "Audicija" - Borna Marčac (bivši učenik OŠ Barilović) i Boris Sertić i Reciklirana priča – gostovanje kazališne družine.

Učenicima razredne nastave bila je namijenjena lutkarska predstava Lutke u školi - lutkar Milorad Bunčić.

U Gradskom kazalištu "Zorin dom" učenici od 1. do 4. razreda gledali su predstavu "Peća i vuk". Posebno zanimljivo bilo je gostovanje radijskog voditelja Radio Mrežnice Damira Valenta na temu Izričaji i frazemi u našem zavičaju. Predavanje Sigurno ponašanje u prometu održao je Aleksandar Turk, djelatnik PP Duga Resa za učenike prvog razreda. EDIC Karlovac održao je predavanje o EU, njezinom nastanku, povijesti, institucijama, a mali kviz kako dobro poznaju Europsku uniju 8. razred je uspješno riješio.

Velik broj reportaža RTL-a, HRT-a (Indeks- emisija o školstvu, Tema dana), TV4r, radia i mnogobrojnih portala snimljen je povodom uvođenja školske odjeće. Tu su i portli Al Jazeera Balkans, Zadovoljna.hr te Večernji list. Gotovo da nema medijske kuće koja nas nije spomenula.

Gostovali smo u emisiji Gost dana na Trend radiu, a tema je opet bila školska odjeća. Uz ravnateljicugostovali su i učenici Stjepan Magdić, Dorotea Štefanac i Mateo Maglić. Gost dana bili su i učenici PŠ Siča sa svojom učiteljicom na temu Vrijeme za priču. To je projekt koji su provodili u svojoj školi.

PŠ Siča bila je snimana i za emisiju Mogu sve, a novinar Jutarnjeg lista Mariom Pušić također je napravio prilog o učenicima PŠ Siča.

Gosti u razredima nižih razreda bili su učiteljica povijesti Anita Paranos i Zrinko Bahorić.

U Karlovcu smo posjetili GK IG Kovačića, Gradski muzej i Knjiguljicu, a u Zagrebu ZKL (lutkarska predstava Snježna kraljica), Advent i uskršnju izložbu.

PŠ Siča je gostovala igrokazom Božićna bajka u COODM Karlovac, Knjiguljici, i GK Duga Resa. Inkluzivni dan čija radionica je dio projekta Ka županija za inkluzivne škole), održala je pedagoginja Dejana Kirinčić povodom Međunarodnog dana osoba s invaliditetom,

Učenik Ante Spudić svojom je recitacijom pjesmice "Moja iža" sudjelovao u obilježavanju spomena na žrtve Domovinskog rata, Drugog svjetskog rata i poraća i 25 godina od zloglasnog izlaska JNA iz vojarne Logorište u Belaju. Učenik Mateo Spudić sa svojom pjesmicom "Važan posal" sudjelovao je na 36. Smotri dječjeg kajkavskog pjesništva u Sv. Ivanu Zelini. Učenici su odlazili i u kraće obilaske mjesnog groblja povodom dana Svih svetih posjet obitelji Mihajlik povodom dolaska proljeća, upoznali vode u zavičaju, posjetili Vinici i HPD Mladen Polović.

Nama u posjet stigli su terapijski psi u nastavi. Učenici predškole posjetili su školsku knjižnicu i upoznali knjižničarku koja im je čitala priče. Radionicu Narodni plesovi i narodna pjesma održala je gošća učiteljica Petra Zatezalo.

Zdravstvena zaštita učenika i učenica provodila se cijepljenjem protiv difterije, tetanusa i dječje paralize, mjerenje visine i težine učenika 3. r. te pregledom vida. Opći sistematski pregled petaša i osmaša, pregled sluha, cijepljenje učenika 6. razreda (hepatitis B) također su dio brige za zdravlje učenika. Radionicu nam je održala Hitna medicinska služba Karlovac povodom projekta na nivou županije "Pokreni srce, spasi život!", a bila je namijenjena učenicima i učiteljima. Daj šest projekt je kojim se nastoje sačuvati zubi, naročito šestica. Posjet Domu zdravlja u Bariloviću (liječniku i stomatologu) išli su učenici PŠ Leskovac Barilovićki.

Školsko natjecanje u gimnastici održalo se tradicionalno u suradnji s Gimnastičkim klubom Sokol. Školska natjecanja održana su iz informatike, njemačkog jezika, engleskog jezika, hrvatskog jezika, kemije, povijesti, biologije, matematike, LIK, tehničke kulture i Sigurno u prometu.

Županijsko natjecanje održana su iz matematike, LIK-a, tehničke kulture i Sigurno u prometu, Lidrano, turnir u taekwondou, GLOBE, a najbolji uspjeh postignut je iz njemačkog jezika - Slađana Dmitrović i Marko Marčinković osvojili su drugo mjesto te na Županijskom natjecanju  učenika i učenica u gimnastici gdje su učenici osvojili *1. mjesto.*

Sudjelovali smo u matematičkom natjecanju Klokan bez granica, LUCKOu Lučkom i Mathema u Koprivnici.

Sudjelovali smo po prvi puta na natjecanju Dabar. To je međunarodna inicijativa Dabar (Bebras) koja promiče informatiku i računalno razmišljanje među učiteljima i učenicima, ali i u široj javnosti.

Na DRŽAVNOM NATJECANJU GIMNASTIČARA U OSIJEKU UČENICI: Marko Belavić, Tomislav Župčić, Martin Štefanac, Martin Belavić i Antonio Bukovac osvojili su 5. MJESTO. (četvrti najbolji rezultat). Za natjcanje su ih pripremali učitelji Robert Magdić i Mislav Žirovčić.

Prigodno smo obilježili: Dječji tjedan, Europski dan jezika, Europski školski sportski dan (pješačenje), Međunarodni mjesec školskih knjižnica, Mjesec hrvatske knjige, Svjetski dan Downovog sindroma, Dan neovisnosti, Dan kruha, Međunarodni dan štednje, Međunarodni dan pješačenja, Međunarodni dan tolerancije, Kestenijada, Dan jabuka, Dan kravate, Svi sveti, Dan sjećanje na žrtvu Vukovara, Sveti Nikola – slatki poklon paketi, , maskenbal, Valentinovo, Svjetski dan čitanja naglas, Svjetski dan zdravlja, Dan planeta Zemlje, Dan brige o zubima, Dan sigurnijeg interneta, Noć knjige, Međunarodni dan zagrljaja, Svjetski dan gramatike, Dan voda, uskrsne radionice, Međunarodni dan broja π, Međunarodni praznik rada, Međunarodni dan obitelji, Dan Europe, Majčin dan i Dan Sunca,

Sportski dan obilježen je natjecanjima koje je osmislio i proveo učitelj tzk Mislav Žirovčić zajedno s učiteljima RN za učenike od 1. - 4. razreda.

Održane su priredbe za prvašiće, program povodom obljetnice izlaska agresorskih tenkova i sjećanje na žrtve rata i poraća (Belaj), božićne i uskrsne priredbe i radionice.

Škola je bila uključena u sljedeće projekte:

Shema školskog voća i povrća, Shema školskog mlijeka

Pomoćnici u nastavi

Osiguranje školske prehrane djece u riziku od siromaštva

Dan škole – biciklijada i sportska natjecanja

Održavanje nastave u školskom vrtu, popratna mjera u sklopu Sheme školskog voća i povrća – PŠ Belaj

Vrijeme je za priču – 155 pročitanih priča, izrađene 4 slikovnice, medijski su popratili i lokalni mediji: TV 4 rijeke, RM portal, Trend radio te HRT, a Izdavačka kuća ALFA darivala je učenike

Noć knjige 2017. - matineja, integrirani dan

Mali forenzičari – 7. razred, kemija

Sunčani sat – PŠ Belaj

Izrada Razrednih novina – 2./4. razred matične škole

Razredna slikovnica u sklopu projekta "Pričopričalice i pričocrtalice" – PŠ Leskovac Barilovićki

Zanimanja u zavičaju - PŠ Leskovac Barilovićki

Uređenje školskog cvjetnjaka – PŠ Leskovac Barilovićki, PŠ Siča

Hrvatski i engleski se vole – PŠ Siča

Čitajmo zajedno – čitajmo naglas

Zagreb u srcu – matična škola 1. do 4. razred

Deutsch mit Socke . izrada lutki koje pomažu u učenju njemačkog jezika

Ljudska prava u akciji

Večer matematike – prvi četvrtak u prosincu

eTwinning projekti: Christmas card exchange “mala škola“

I'm different I'm successful (projekt je dobio oznaku kvalitete) – Vesna Car, Petra Poljak i Dejana Kirinčić

Prva videokonferencija s učenicima iz španjolske škole I.E.S. La Albericia iz Santander – učenici šestog razreda i razrednica Petra Poljak

Kampanju poticanja čitanja djeci od najranije dobi Čitaj mi – predškola Barilović i Belaj

Hrvatske razglednice - 4. i 5. razred matične škole

Izrada videa uz pomoć web 2.0 alata – 2.raz, PŠ Belaj

U očekivanju proglašenja svetim upoznajemo život i mučeništvo blaženog Alojzija Stepinca tražeći i nalazeći uzor u njemu – PŠ Belaj

Spiralni vrt - PŠ Belaj

Manifestacijom "Misli zdravo - misli dok trčiš", obilježen je Svjetski dan zdravlja.

Projekt; "Čitanje ne poznaje granice"/"Branje ne poznaje meja"; gosti su bili učenici, učiteljice, knjižničarka i ravnateljica OŠ heroja Janeza Hribarja iz Starog trga pri Ložu. U kulturno-umjetničkom dijelu programa predstavili smo se jedni drugima kroz priču, crtež, pjesmu, ples, glumu i film djela slovenskih, odnosno hrvatskih autora. Zatim je uslijedilo  druženje, obilazak škole i Starog grada Barilovića, ručak, posjet Aquatici i šetnja karlovačkim perivojem.

Zahvaljujući IRIM-u (Institut za Razvoj i Inovativnost Mladih), Nenadu Bakiću i Croatian Makers, dio smo BBC micro:bit - STEM revolucije. Donacija od 20 micro:bitova rezultirala je satovima izvannastavne aktivnosti „Mladi informatičari“gdje su programirali mini računala: treptajuće lampice, termometar, kocku, kompas.

Prijavljivali smo se na različite natječaje, a najuspješniji bili smo na sljedećim natječajima:

Natjecanje "Što hoću, mogu!"; izrada letka na temu "U čemu je moja škola naj?", nagrada za najveći broj lajkova za video uradak na facebooku

Natječaj "Poj riči materinske"; sudjelovao učenik Niko Vratarić s literarnim radom "Stara iža mog oca", rad Tine Josipe Trgovčić, napravljen u tehnici kartonskog tiska, pohvaljen od stručnog žirija OŠ Primošten.

Likovni natječaj: " Kako je guščarica Janica dospjela u školu", nagrađen rad Martina Štefanca

Međunarodni likovni natječaj " Šetnje pod morem", nagrađen rad Martina Štefanca

Međunarodni natječaj "Slavini mladi akvarelisti", OŠ "Slave Raškaj" , Ozalj, Tina Josipa Trgovčić, 2. nagrada, Lora Bosiljevac i Kristijan Karabogdan, Anamarija Bukovac pohvaljeni

OŠ kneza Branimira, Muć Donji, 22. likovno-literarni natječaj Hrvatska kulturna baština: "Narodno blago moga kraja". Na izložbi je rad učenice 1. razreda, Nike Milinković

Natječaj bibliobusne službe Gdje mi je čitati najdraže – PŠ Siča, PŠ Leskovac Barilovićki, nagrađen zajdnički rad Stjepana Magdića i Ivana Viktora Novosela

Pjesma "Važan posal" učenika Matea Spudića objavljena je u zbirci pjesama "Črlene čižmice", Mali kaj v Zelini.

STEM liga – PŠ Belaj, učenici 4. razreda, 3.mjesto Mateo Goldašić i Antonio Bukovac

Slađana Dmitrović na DugaResaFestu 2017 s pjesmom Nine Kraljić Lighthouse, osvojeno 3. mjesto od osnovnih škola Karlovačke županije

Dodijeljena su nam financijska sredstva u Projektu energetske učinkovitosti uz partnerstvo Fonda za energetsku učinkovitost. PŠ Belaj time je osigurala izmjenu kompletne vanjske stolarije, izolaciju poda i tavana, novu toplinsku ovojnicu i promjenu kotlovnice na obnovljive izvore energije – pelete. Ministarstvo graditeljstva i prostornog uređenja donijelo je odluku o financiranju te očekujemo potpisivanje Ugovora. Od ukupno prihvatljivih troškova 1.250.744,54 kn dodijeljen nam je iznos bespovratnih sredstava od 717.377,33 kn. Projekt će biti dodatno prijavljen na natječaj kako bismo ostvarili bespovratna sredstva i za preostali dio iznosa.

Prijavljen je projekt "Unapređenje pismenosti, temelj cjeloživotnog obrazovanja" koji je raspisao Europski socijalni fond. Partneri su nam OŠ Netretić i OŠ Cetingrad te Zajednica tehničke kulture karlovačke županije. Planirane su izvannastavne aktivnosti kojima želimo unaprijediti digitalnu, čitalačku i prirodoslovnu pismenost. Naziv projekta je PONOS (Pismenost otvara nove obrise svijeta), a vrijednost projekta je 1.499.437,75 kn.

Svečani završetak nastavne godine obilježili smo otvorenjem kupališta u Donjem Velemeriću. Općina Barilović osigurala je ćevape, krumpiriće i sladoled za sve djelatnike, učenike škole i njihove roditelje.

U gostima su nam bili izviđači iz francuskog grada Villepreux-Les Clayesa i pomogli u čišćenju okoliša i slaganja drva u PŠ Leskovac.

Općina Barilović osigurala je financijska sredstva za prijenosna računala i projektore pa sada svaka učionica ima projektor i prijenosno računalo kao i bežičnu vezu; slatke pakete za Svetog Nikolu, knjige za odlikaše, sufinancirala školu u prirodi i dnevnice za učiteljice, osigurala besplatne udžbenike i radne bilježnice za sve učenike; izdvojila sredstva za knjige za knjižnicu, tv i prijenosno računalo za PŠ Siča, projekt Čitanje ne poznaje granice i sufinancirala ekskurziju osmog razreda te izlete za učenike slabijeg imovinskog statusa.

Županija je financirala malanje hodnika, dokumentaciju za projekt energetske učinkovitosti, projekt Čitanje ne poznaje granice, hladnjak za školsku kuhinju, 4 prijenosna računala za urede, tapeciranje stolaca za zbornicu PŠ Belaj i električarske radove u PŠ Belaj, PŠ Leskovac Barilovićki i matičnoj školi.

Sudjelovali smo u 16. odbojkaškom turniru u OŠ Vladimir Nazor, 11. siječnja.2017.

Učiteljica Željka Obrovac promovirana je u zvanje učiteljica mentorica.

Vjeroučitelj je napisao i uglazbio pjesmu Zemlja divna.

Knjižničarka Branka Dojčinović održala je predavanje na ŽSV knjižničara Karlovačke županije na temu Čitanje zaboravljenih knjiga te izlaganje primjera dobre suradnje također na ŽSV na temu Suradnja s učiteljima razredne nastave u realizaciji integriranog dana.

Predavanje na Županijskom stručnom vijeću učitelja razredne nastave održala je učiteljica Maja Pignar-Mijović.

Razrednica Mirjana Vranić Šušlje uspješno je provela eUpise svojih osmaša u srednju školu.

Područne škole redovito je posjećivao bibliobus i bibliokombi.

Karlovačke banke donirala je 200 bočica voda Jane, a RBA banka pribor i posuđe za kemiju u vrijednosti 2000,00kn.

Nastavljen je projekt Kolegijalno opažanje nastave tijekom kojeg su učitelji PN odlazili jedan drugome na nastavu.

Učeničku zadrugu Barilko vodila je Darija Peraković, učiteljica njemačkog jezika. Asistentica u nastavi u PŠ Siča bila je Antonija Banović. Pripravništvo je započela Sanja Bišćan, magistra edukacije hrvatskog jezika i književnosti uz mentorstvo Mirjane Vranić Šušlje. Učitelj Josip Novosel vodio je predškolu. U ovoj školskoj godini ishodili smo sve potrebne suglasnosti na ustroj, program i prostor za rad predškole.

Početkom školske godine proveden je izbor ravnatelja/ravnateljice OŠ Barilović. Na natječaj se prijavila samo dosadašnja ravnateljica Vesna Car. Predstavnice Učiteljskog vijeća glasale su prema odluci vijeća protiv, predstavnik Skupa radnika prema odluci skupa glasao je protiv, predstavnik Vijeća roditelja prema odluci vijeća glasao je za, a tri predstavnika osnivača glasali su za. Ravnateljica Vesna Car dobila je novi petogodišnji mandat s četiri glasa za i tri protiv.

Rad škole mogao se pratiti na mrežnim stranicama škole, facebook stranici škole i twiteru.

*Od zanimljivijih događanja u 2016. godini istaknut ću da je Rijeka proglašena europskom prijestolnicom kulture u 2020. godini. Cjelovita kurikularna reforma koju je vodio Boris Jokić je zaustavljena te još uvijek čekamo rasplet događanja.*

*Raspisani su i održani prijevremeni parlamentarni izbori. Predsjednik vlade je Andrej Plenković. Na Olimpijskim igrama u Rio de Janeiru osvojili smo 10 medalja što je za Hrvatsku najbolji uspjeh do sad (5 zlatnih, 3 srebrne i 2 brončane). Hrvatsku su uznemirile i vijesti o velikoj količini mesnih proizvoda u kojima je pronađena salmonela.*

*U svijetu i Europi se dogodio velik broj terorističkih napada. Iznenadila nas je i vijest o izboru Donalda Trumpa za američkog predsjednika te vijest o izlasku Velike Britanije iz EU (BREXIT).*

U Bariloviću, 31. kolovoza 2017.

Ravnateljica: Vesna Car